Густонюз Пловдив - Новини | Неда, Спас и Тримон посрещат в Туристическите информационни центрове в Пловдив
14 Октомври 2019 06:16
Неда, Спас и Тримон посрещат в Туристическите информационни центрове в Пловдив
Публикувана 11.09.2019 07:59
Нова сувенирна серия предлагат от днес в Туристическите информационни центрове в Пловдив. Линията бе представена от Донка Налбантова, ръководител на отдел „Културна политика и информационно обслужване” в ОИ „Старинен Пловдив” по време на встъпителната пресконференция за тазгодишните „Празници на Стария град”.
http://gustonews.bg/?page=article&instanceID=68735&FCID=FCf9e0e351308b6408b2579932ad1494e2
Сувенирите са плюшени играчки, наречени Спас, Неда и котаракът Тримон. Куклите ще се продават на цена от 8 лв. всяка, а котаракът ще струва 4.20 лв.
Идеята е чрез тях да се рекламират самите услуги, предлагани в Туристическите информационни центрове и обектите на Общински институт „Старинен Пловдив": маршрутен билет за обектите - старини, PLOVDIV CITY CARD, билети за културни, музикални и спортни събития на всички сцени в града, индивидуално устройство за личен аудио гид, сувенир-спомен от Пловдив.
Ето я историята за симпатичното запознанство на Неда и Спас с котарака Тримон:
Спас: Ето ни в Пловдив, Неда, мястото в Европа, където живота на града не е прекъсвал от зараждането му, хилядолетия наред. Признавам, че много се вълнувам!
Неда: Да, трябва да разгледаме всички забележителности, Спас!
Спас: Но ще успеем ли? В Пловдив има толкова любопитни места! Как да подходим, за да ни стигне времето?
Неда: Да започнем от Античния театър! Или не, първо да разгледаме възрожденските къщи в Стария град! Да похапнем в обновения квартал Капана! А Малката базилика? Чувала съм, че има баптистерий с еленче.
Спас: А какво е баптистерий? Неда, и аз като теб искам да науча всичко наведнъж! Яяяяя, виж, колко е красива тази котка, която върви към нас! Има си и нашийник с име! Тримон! Едно от старите имена на града не беше ли Тримонциум? Ха, каква изненада!
Тримон кокетно проговаря с човешки глас: Дочух, че сте за първи път в Пловдив и искате да преживеете всичко, любопитни сте да научите много. Аз съм достоен Ваш гид, защото съм наследник на стаааааааара пловдивска фамилия – свидетел на много истории. Ето там е туристическия информационен център. Преди да влезете в него искам да Ви кажа, че можете да получите пълна кошница с услуги – информация за обекти, за места за хапване, за културни събития, да закупите маршрутен билет, с който спестявате пари и възможносто за разглеждане на повече обекти, можете да си вземете Пловдив сити карт (PLOVDIV CITY CARD), да се снабдите с билети за артистични и спортни събития на всички сцени в града и не само, да си вземете индивидуално устройство за личен аудио гид, да изберете сувенир-спомен от моя град и още много, много...
Неда: В Пловдив наистина стават чудеса, дори котараците са говорящи и толкова помагащи на туристите!!! Вярно ще излезе това, което баба ми е разказвала, че в Пловдив са най-старите разноцветни къщи, с най-старите дървени врати, наковани с огромни ръждясали пирони, с дървени капаци на прозорчетата и с надвиснали над уличките клони, обсипани с едри смокини. Че идвайки в Пловдив оставаш не само омагьосан, но и попадащ в приказка!
Тримон с гордост: Дааааа, древен и вечен, развиващ се и красив е нашият град! В него има от всичко – Античен театър, мозаечни шедьоври от стари времена, които са във фокуса на ЮНЕСКО, богата археология, Дано имате време за всичко.
Приятно пребиваване в Пловдив!
Тримата поемат към тайнствата на уникалния хилядолетен град.